Que conste d'entrada que el projecte de valencianisme.com em va semblar magnífic en el seu començament. Però primer començaren donant "veu" als blavers i neoblavers i ara han acabat donant-los canxa obertament, per no dir que fomentant el seu missatge. No sé si això té a veure amb el fet que Pere Fuset (ex-militant del GAV quan era adolescent i destacat neoblaver) siga qui se n'està fent càrrec d'eixa web, però el fet el considere preocupant.   Tenim una prova clara d'aquesta "evolució" en la canxa que s'està donant a partidets neoblavers (bé, ells diuen "sobiranistes valencians"), i també en la propaganda que se'n va fer de la mani neoblavera del 25 d'abril.   Però és que, m'he passejat un poc per eixa web i m'he trobat amb "perles" com aquestes:   L'usuari blowinthewind diu: O es que encara no tenim clar i assumit que el proselitisme de la quatribarrada no té un altre objectiu que vincular el valencianisme polític amb el nacionalisme català?   L'usuari Endavant diu: valencià és el que vol, clarament. Ara bé, nacionalista valencià és altra cosa, pareguda però altra, compatible amb Espanya i el PPCC, potser però en certs termes, no tot val.   L'usuari Gallart diu: Home jo crec que comparar a Erpv i semblants que bamben per les teories polítiques de nacionalitat catalana i congregadora com a solució per als valencians amb el Gav és un poc fort, però la simetria existent amb Coalición Valenciana crec que es podria demostrar perfectament de manera científica i objectiva en quant als fons i als tics.   Prèviament l'usuari blowinthewind ha comparat la web www.antiblavers.info amb el GAV i s'ha quedat tan tranquil.   L'usuari blowinthewind torna a dir: Discutir de banderes i noms no és discutir de banderes i noms. Darrere sempre hi ha un projecte polític, una opció política i cívica. I en el nostre cas un projecte de gran calat ja que afecta de ple a la nostra identitat com a poble valencià. Si darrere no hi haguera el "recte camí cap a la nació promesa", ja se sap el full de ruta: Països de llengua, cultura (i noms i símbols) catalana > Països Catalans > Catalunya., quin sentit tindria eixa obsessió pels "mateixos noms, mateixos colors"?   L'usuari Gallart diu: Suscric el missatge the blowinthewind al 100% ha de restar clar que es tracten de nacionalismes diferents i de pobles diferenciats, tot lo connectats que vullgues però de sobirania diferent i de característiques pròpies i projectes polítics diferenciats. Ja està bé de que l'espanyolisme i el pancatalanisme vullguen parasitar de l'element simbòlic, polític i sentimental valencià.   L'usuari valen diu: Clar que els pancatas feu més soroll i porteu més banderes. És més fàcil aconseguir una estelada catalana que una estrelada blanca o roja valenciana. També pagueu autobusos perquè vinguen de dalt? O els paga l'Eliseu? Tot i així continueu sent una minoria marginal.   I encara podria seguir. Jo comprenc que estan molt rabiosos per les vora 30 persones que aconseguiren aplegar, malgrat la propaganda des d'eixa web, el darrer 25 d'abril.   Però és molt preocupant que una web que se diu "conciliadora", "de construcció" etc. estiga difonent aquest missatge. A banda que, fent això, no veig jo que estiguen "conciliant", sinó donant veu i canxa sols a uns dels bàndols (el blaver). Quin serà el pas següent en aquesta evolució?   Jutgeu vosaltres mateixos. Esperem que entengueu per què és tan important acabar d'una vegada per totes amb la "pesta blava".    
caldrà intervindre, enviem als 100.000 fills de sant lluís, aci o se fan les coses a la nostra manera o no se fan!
Abans això que doblegar el genoll al primer entrebanc i passar-se a defensar això que abans criticaves amb l'únic argument que això representa a tots. I el que és més important sabent de quina forma es vol fer, que n'hi ha alguns que a alguns llocs diuen que defensen una cosa i a altres una de contraria.
T'estas referint a mi, a val.com, o al nacionalisme en general?   Salut!
Al Bloc en general.
Ah, ok.   de tota manera, el BLOC no ha doblegat el genoll en cap entrebanc, ni ha passat a defensar allò que abans criticava amb cap argument, per tant no veig a quin sant ve eixa reflexió.    Salut! 
Tens tota la raó perdona'm eixe comentari. El bloc no és el partit que en unes eleccions diu que son d'esquerres i a les següents es presenta amb una coalició amb CIU i el PNV. El bloc tampoc és el partit que es presenta amb verds i després fa campanyes a favor del parany. Ni les seves joventuts un dia t'utilitzen el terme països catalans o l'estelada i al següent dirigents del bloc diuen nació valenciana o utilitzeu la blavera estelada. No sé com he pogut arribar a dir això d'un partit amb les idees tan clares i on tothom sap a qui defensaran.
No veig res d'estrany en que els partits majoritaris del nacionalisme valencià, català i basc es presenten junts a unes eleccions europees, encara que un siga demòcrata-cristià, l'altre social-liberal i l'altre social-demòcrata (mons irreconciliables, com ens demostren PP i PSOE cada dia). Es tracta de prioritzar l'eix nacional sobre el econòmic i/o social, però tranquil: no et demane que ho entengues, amb lo de les banderetes he tingut prou 
L'eix nacional de quina nació?
antropològica o política?
etnicolingüística
... llavors és la mateixa per a tots aquells que diuen 'Bon dia', la que es coneix per 'Nació catalana', però aquesta no necessariament ha de coincidir amb la 'Nació política' amb el subjecte de sobirania. Per això nosaltres els sobiranistes catalans que reivindiquem la República Catalana no utilitzem l'etiqueta 'nació' parlem sempre de propostes polítiques: República Catalana; República Valenciana; Estat català; Estat valencià; Confederació d'Estats sobirans que comparteixen la mateixa llengua; etc.
 Confederació d'Estats sobirans que comparteixen la mateixa llengua     A quins nivells arribam per no dir les coses pel seu nom vaja...   A mem qui surt a defensar l'estat balear, o el formenterenc, els que facin falta